泉州书法家诗词系列之​傅佩韩傅佩韩（
1921
—1991年）　泉州人，历任泉州一中、南安一中、集美侨校等学校教师，泉州市政协特邀委员。中华诗词学会福建省发起人。泉州市书法家协会顾问。
妙灯法师八十大寿诗以祝之
（五首选二）
羡公禅外亦能诗，泉在山中可喻之。
却喜诗无蔬筍气，诗风酷似瘦松师。
梵宇无僧梦宇空，当前禅界见颓风。
僧尼教育公频倡，一著真成绝代功。
金陵绝句
（四首）
当年金粉繁华地，曼舞清歌月照楼。
为问秦淮遗跡处，荒煙衰草古桥头。
着子字成斗巧思，中山内谲外加癡。
莫云赌墅真儿戏，世事原来似奕棋。
山青水绿散清凉，湖畔徜徉日正长。
我自愁添双鬓雪，莫愁到底有何方。
八绝金陵有口碑，风尘流辈竟名垂。
凭谁为立歌姬传，不写须眉写扫眉。
净慈禅寺观济公井
活佛名济公，嗜酒及狗肉。
游戏在人间，时歌亦时哭。
破帽又破鞋，岂同
俗眉目。
佛法大无边，能教龙虎伏。
净慈有井泉，水中浮一木。
木从井底
来，施法地能缩。
有需取不完，梵宇赖修筑。
妙哉此传奇，设想真特独。
常持菩提心，长使众生服。
恶者劝惩之，善者与多福。
呜呼安得万济公，
来作民司牧。
《砚边吟草》选集泉、港书协有关成员之诗词以公诸世，上起百